
PËR DISA NDRYSHIME NË RREGULLOREN “PËR LICENCIMIN, ORGANIZIMIN, VEPRIMTARINË DHE MBIKËQYRJEN E ZYRAVE TË KËMBIMIT VALUTOR”

Në bazë dhe për zbatim të nenit 1, pika 4, shkronja “b”, nenit 43, shkronja “c”, nenit 61, shkronja “b” të ligjit nr. 8269, datë 23.12.1997, “Për Bankën e Shqipërisë”, i ndryshuar; të nenit 126 të ligjit nr. 9662, datë 18.12.2006, “Për bankat në Republikën e Shqipërisë”, i ndryshuar; Këshilli Mbikëqyrës i Bankës së Shqipërisë, me propozimin e Departamentit të Mbikëqyrjes, 

VENDOSI:

1. Në rregulloren “Për licencimin, organi-zimin, veprimtarinë dhe mbikëqyrjen e zyrave të këmbimit valutor”, miratuar me vendimin nr. 31, datë 6.6.2007, të Këshillit Mbikëqyrës të Bankës së Shqipërisë, bëhen ndryshimet e mëposhtme:
a) 	Shkronja “j” e nenit 3, neni 5, neni 7, pika 2 e nenit 8, neni 11, pikat 3 dhe 4 të nenit 14, shkronja “c” e nenit 16, shfuqizohen;
b) 	Emërtimi i kreut II bëhet “Licencimi i subjektit”;
c) 	Pika 2 e nenit 8 shfuqizohet, ndërsa pika 3 e këtij neni, ndryshon me përmbajtjen e mëposhtme:
	“Kapitali i përcaktuar në pikën 1 të këtij neni, derdhet në një llogari bankare, sipas kursit zyrtar të këmbimit të Bankës së Shqipërisë në ditën e derdhjes.”;
d) 	Në pikën 4 të nenit 9, pas togfjalëshit “të parashikuar në nenin 6”, hiqet togfjalëshi “dhe në nenin 7 sipas rastit”;
e)	Në pikën 1 të nenit 10, pas togfjalëshit “të parashikuar në nenin 6” hiqet togfjalëshi “neni 7”;
f) 	Emërtimi i nenit 14 bëhet “Veprimtaria e këmbimit valutor” dhe pikat 3 dhe 4 të këtij neni shfuqizohen;
g) 	Shkronja “c” e pikës 1, të nenit 16 shfuqizohet dhe shkronja “d” e kësaj pike ndryshon me përmbajtjen e mëposhtme:
“pajisur klientin me faturë për çdo transaksion këmbimi valutor, si dhe duke ruajtur një kopje të saj”;
h) 	Përmbajtja e nenit 20, ndryshon si më poshtë vijon:
i) Shkronja “c” e pikës 2 ndryshon si më poshtë:
“subjekti nuk afishon licencën për ushtrimin e veprimtarisë së këmbimit valutor;”;
ii) Shkronja “d” e pikës 2, ndryshon si më poshtë:
“kambistët e subjektit nuk lëshojnë faturën përkatëse për transaksionet e këmbimit valutor;”;
i) 	Përmbajtja e nenit 21, ndryshon si më poshtë vijon:
i) Shkronja “c” e pikës 2 ndryshon si më poshtë:
“ka paraqitur dokumentacion të falsifikuar gjatë procedurës së aplikimit për licencë;”;
ii) Shkronja “e” e pikës 2 ndryshon si më poshtë:
“ushtron veprimtari financiare të tjera pa licencën e Bankës së Shqipërisë;”;
j) Në aneksin nr. 7 pas fjalës “nënshkrimi” shtohet fjala “vula”.
2. Ngarkohet Departamenti i Mbikëqyrjes të Bankës së Shqipërisë me ndjekjen e zbatimit të këtij vendimi.
3. Ngarkohet Departamenti i Kërkimeve me publikimin e këtij vendimi në Fletoren Zyrtare të Republikës së Shqipërisë dhe në Buletinin Zyrtar të Bankës së Shqipërisë.
Ky vendim hyn në fuqi 15 (pesëmbëdhjetë) ditë pas botimit në Fletoren Zyrtare.

